open-index/open-wikipedia-markdown huggingface dataset:
Arpád Tarnóczy

**Arpád Tarnóczy**, celým menom **Árpád Tarnóczy de Alsólelócz et Jezernicze** (* 11. apríl 1936, Nováky – † 23. január 2026) bol slovenský šľachtic, bývalý politický väzeň, vodnopólový funkcionár, poslanec Národnej rady SR a veľvyslanec. V rokoch 20242025 bol prvým prezidentom Slovenskej asociácie Maltézskeho rádu.

## Životopis
Narodil sa v rodine veľkostatkára, otec v roku 1938 zahynul pri autonehode, spolu s bratom ho vychovávala matka. Študoval na Rímskokatolíckej ľudovej škole v Novákoch, krátko na gymnáziu v Prievidzi a potom v Saleziánskom ústave v Šaštíne.

V roku 1946 ho ako desaťročného prvýkrát zatkli za roznášanie letákov s nápisom „Smrť komunizmu“, ale pre nízky vek neodsúdili. O štyri roky neskôr ho odsúdili za protištátnu činnosť. V roku 1950 sa pokúsil o ilegálne prekročenie štátnej hranice do Nemecka. Okresným súdom v Tepliciach bol odsúdený na 6 mesiacov odňatia slobody nepodmienečne. V Ústave pamäti národa sa nachádzajú záznamy, podľa ktorých bol v roku 1950 v Novákoch členom skupiny, ktorá mala v úmysle prepadnúť stanicu ZNB za účelom získania zbraní a použiť ich na likvidáciu funkcionárov KSS. Táto skupina rozširovala letáky, ktoré boli zamerané proti štátnemu zriadeniu. Súd mal vo februári 1950, teda nemal ani 14 rokov. Polročný trest bol veľmi mierny, pretože ako dospelý by za velezradu, spolčovanie proti štátu a prípravu ozbrojeného odporu zrejme dostal podstatne vyšší trest.

Keď sa vrátil z väzenia, nedostal sa na žiadnu školu. Nemal ešte ani 18 rokov a už začal pracovať ako pomocný robotník. Do roku 1990 pracoval v Chemických závodoch Wilhelma Piecka.

Bol pri vzniku vodného póla v Novákoch, vodnému pólu sa venoval ako hráč, neskôr ako tréner a funkcionár. V rokoch 19951999 bol prezidentom Slovenského zväzu vodného póla.

Koncom roku 1989 začal v CHZWP organizovať činnosť Verejnosti proti násiliu. Neskôr sa stal prednostom Okresného úradu v Prievidzi. V rokoch 19941998 bol poslancom Národnej rady SR za HZDS. Zaslúžil sa o prijatie Zákona č. 125/1996 o nemorálnosti a protiprávnosti komunistického systému z 27. marca 1996. V rokoch 19981999 bol veľvyslancom Slovenskej republiky v Maďarsku. V rokoch 20062015 bol predsedom Zväzu protikomunistického odboja. V rokoch 20092015 bol členom Správnej rady Ústavu pamäti národa.

V roku 2001 sa stal členom Zvrchovaného vojenského maltézskeho rádu, jeho investitúra (pasovanie) za rytiera bola v Dóme svätého Martina v Bratislave. V roku 2024 sa stal prvým prezidentom Slovenskej asociácie Maltézskeho rádu.

## Referencie

Kategória:Osobnosti z Novák
Kategória:Slovenskí vodnopólisti
Kategória:Slovenskí politici
Kategória:Politici ĽS-HZDS
Kategória:Poslanci NR SR (1994 – 1998)
Kategória:Veľvyslanci Slovenska v Maďarsku
Kategória:Maltézski rytieri
Václav Moravec

**Václav Moravec** (* 25. jún 1974, Ústí nad Orlicí, Česko) je český redaktor, moderátor a vysokoškolský pedagóg žurnalistiky. Moderuje relácie *Otázky Václava Moravce* a *Fokus Václava Moravce* v Českej televízii.

## Životopis
Narodil sa v Ústí nad Orlicí, vyrastal v Letohrade. Absolvoval Gymnázium v České Třebové a Fakultu sociálnych vied Karlovej univerzity (FSV UK), kde v roku 2000 ukončil magisterské štúdium v odbore Masová komunikácia. Aktuálne pôsobí na rovnakej Katedre žurnalistiky FSV UK ako vyučujúci. Pre funkčné obdobie 2019 – 2021 sa stal predsedom Akademického senátu FSV UK, v ktorého pedagogickej komore zasadal už v rokoch 2004 – 2008 (odstúpil k 10. marcu 2008).

## Referencie

## Iné projekty

## Zdroj

Kategória:Českí moderátori
Kategória:Českí novinári
Kategória:Osobnosti Českej televízie
Kategória:Držitelia Týtý
Kategória:Absolventi Fakulty sociálnych vied Karlovej univerzity
Kategória:Absolventi FAMU v Prahe
Kategória:Osobnosti z Ústí nad Orlicí
Yves Saint Laurent (film)

náhľad|Režisér Jalil Lespert a hlavný predstaviteľ role Pierre Niney na predpremiére filmu.

***Yves Saint Laurent*** je francúzsky životopisný film, ktorý mal premiéru v januári 2014. Film režiséra Jalil Lespert sa zameriava na biografiu francúzskeho módneho návrhára Yvesa Sainta Laurenta. Do hlavnej úlohy bol vybratý herec Pierre Niney.

## Dej
V roku 1957, keď vo veku iba 21 rokov, je Yves Saint Laurent povolaný, aby prevzal zodpovednosť za osud prestížneho domu haute couture založeného Christianom Diorom, ktorý nedávno zomrel. Počas svojej prvej víťaznej prehliadky stretne priemyselníka Pierra Bergého, čo mu priniesie zmenu v živote. Milenci a zároveň obchodní partneri, títo dvaja muži spojili svoje sily a o tri roky neskôr vytvorili spoločnosť Yves Saint Laurent. Napriek svojim posadnutostiam bol Yves Saint Laurent predurčený na revolúciu vo svete módy svojím moderným a ikonoklastickým prístupom.

## Herecké obsadenie
* Pierre NineyYves Saint Laurent
* Guillaume GalliennePierre Bergé
* Charlotte Le BonVictoire Doutreleau
* Marianne BaslerLucienne Saint-Laurent
* Nikolai KinskiKarl Lagerfeld
* Laura SmetLoulou de la Falaise
* Marie de VillepinBetty Catroux
* Patrice ThibaudChristian Dior
* Jean-Édouard BodziakBernard Buffet
* Philippe Morier-GenoudJean Cocteau

## Fakty a zaujímavosti
* Vo Francúzsku videlo v kinách snímku 1 639 214 divákov.
* Filmové dielo bolo nominované v siedmich kategóriách ceny César.
* Pri natáčaní Pierre Niney nosil skutočný rám okuliarov Yves Saint Laurenta.
* Pierre Bergé, partner Yvesa Saint Laurenta, nadšený projektom Jalila Lesperta a najmä výkonom Pierra Nineyho, umožnil filmárom natáčať na miestach, ktoré patrili k súkromnému životu páru.
* Prístup k pôvodným kostýmom, ktoré zachováva nadácia Pierra Bergé-Yvesa Saint Laurenta, bol pre filmový štáb výhodou, no oblečenie sa nesmelo zničiť, preto sa používali iba dve hodiny denne.

## Referencie

## Iné projekty

## Externé odkazy
* 
* 
* 
* 

Kategória:Filmy podľa názvu
Kategória:Filmy z 2014
Kategória:Francúzske biografické filmy
Kategória:Francúzske filmy inšpirované skutočnou udalosťou
Komunikácia Zem-Mesiac-Zem

náhľad|upright=1.5|Komunikácia odrazom signálu od Mesiaca

**Komunikácia Zem-Mesiac-Zem** (EME, z anglického *Earth–Moon–Earth*) je komunikácia medzi dvomi miestami na Zemi, pomocou rádiového signálu odrazeného od Mesiaca. Komunikácia prebieha na frekvenciách, ktoré prechádzajú atmosférou – v rádiovom okne, teda v spektre vlnových dĺžok približne medzi 20 metrami (15 MHz) a približne 7 milimetrami (40 GHz). EME je z technického hľadiska najnáročnejší druh prevádzky na VKV. Ak je vysielacie a prijímacie zariadenie totožné, tak podľa rýchlosti svetla a času na návrat signálu vieme zmerať vzdialenosť Mesiaca od vysielača.

## Amatérske spojenia
Prvý amatérsky rádiový EME kontakt (QSO) bol uskutočnený 17. júla 1960 medzi klubom W6HB v Kalifornii a klubom W1BU v Bostone. Spojenie bolo na frekvencii 1296 MHz a každý klub používal 1000-wattový vysielač s 5,5 metrovou parabolickou anténou.

Jedna z rádioamatérskych súťaží využívajúcich EME spojenia sa uskutočnila v roku 2022, EUROPEAN EME CONTEST 2022.

## Spojenia podobné EME
### EVE
Experiment EVE (Earth-Venus-Earth) sa uskutočnil 22. marca 2025, kedy sa rádioamatérom podarilo zachytiť rádiový signál odrazený od Venuše. Spojenie vykonala The Deep Space Exploration Society. 

Poznámka: prvý odraz rádiového signálu od Venuše bol prijatý pri radarovom mapovaní povrchu Venuše v roku 1967.

### Echo (družica)
Echo boli americké pasívne telekomunikačné balónové družice, ktoré v polovici dvadsiateho storočia slúžili ako terče na odraz rádiových vĺn.

## Referencie

Kategória:Bezdrôtová komunikácia
Kategória:Rádioamatérstvo
Brezová ulica (Veľká Mača)

**Brezová ulica** je ulica v obci Veľká Mača v okrese Galanta, severne od Mačianského hája.

V dome číslo 558 sa v stredu, 21. februára 2018, stala dvojnásobná vražda jeho majiteľov Jána Kuciaka a Martiny Kušnírovej. Dom bol zbúraný v marci 2023, v súčasnosti sa na jeho mieste nachádza dočasný kríž. V budúcnosti tu má vzniknúť Pamätník slobody slova, ktorého autorom je sochár Martin Piaček a bude zrealizovaný na princípe terénneho zlomu s betónovými kusmi na sedenie a pietnym miestom pod úrovňou terénu.

## Galéria

Súbor:Dom Jána Kuciaka a Martina Kušnírovej.jpg|Dom číslo 558 v roku 2018, kde bol zavraždený Ján Kuciak a Martina Kušnírová
Súbor:Veľká Mača 24 Slovakia 7.jpg|Dočasné pietne miesto na mieste zdemolovaného domu číslo 558 v roku 2024


## Referencie

Kategória:Veľká Mača
Musiq1 Awards

**Musiq1 Awards** bolo česko-slovenské hudobné ocenenie udeľované slovenskou hudobnou televíziou Musiq1 v rokoch 2009 – 2010.

Prvý ročník sa konal presne v deň prvého výročia štartu televízie - 15. októbra 2009 v klube Ministry of Fun v Banskej Bystrici. Moderovali ho Laci Strike a izraelská herečka a bývalá moderátorka MTV Eden Harel.

Druhý ročník sa uskutočnil 20. októbra 2010 v bratislavskom klube LOFT!. Moderovali ho Matúš Krnčok a Ivan „Biňďo“ Bindas.

## Hlasovanie
Ceny sa odovzdávali na základe diváckeho hlasovania. Hlasovanie prebiehalo v dvoch kolách na stránke televízie. V prvom kole si diváci vyberali 1 z 10 nominovaných v každej kategórii. Do druhého kola sa dostali už iba 3 finalisti s najväčším počtom hlasov.

V prvom ročníku sa hlasovalo za 23 interpretov v 10-tich kategóriách, v druhom ročníku v 11-tich kategóriách.

Ocenenia sa udeľovali nielen domácim, ale aj zahraničným interpretom. Cenou pre víťaza každej z kategórii bola soška zlatej mrkvy.

## Ceremónie
Prvý ročník odvysiela televízia v priamom prenose, druhý ročník v televíznom zázname dňa 22. októbra 2010.

## Výsledky ročníkov

## Referencie

## Externé odkazy
* Oficiálny web 

Kategória:Slovenské hudobné ocenenia
Efemérna nezávislosť

**Efemérna nezávislosť** () je termín, ktorý sa vzťahuje na obdobie dejín Dominikánskej republiky trvajúce od vyhlásenia Nezávislého štátu Španielskeho Haiti dňa 1. decembra 1821 až po inváziu Haitskej republiky dňa 9. februára 1822 v dôsledku okupácie haitskou armádou vedenej Jean-Pierrom Boyerom.  Označenie „efemérna“ sa používa práve kvôli krátkemu časovému obdobiu, počas ktorého bola nezávislosť zachovaná: iba dva mesiace a osem dní.

Dňa 30. novembra 1821 José Núñez de Cáceres a jeho prívrženci dobyli Real a ovládli hlavné mesto; nasledujúci deň Núñez de Cáceres vyhlásil nový štát pod názvom Nezávislý štát Španielskeho Haiti. Táto správa sa okamžite rozšírila do Španielskeho impéria a Núñez sa obával veľkých odvetných opatrení nielen zo strany Španielska, ale aj zo strany Haitskej republiky a vodcov pohraničného hnutia, takže nový štát zostal bez podpory. V skutočnosti v Santiagu de los Caballeros dočasná centrálna rada zamietla Núñezove kroky a požiadala o Boyerov zásah.

V tejto situácii Núñez de Cáceres hľadal pomoc tvárou v tvár v iných krajinách na obranu novovyhláseného národa. Pokúsil sa získať podporu Simóna Bolívara, ten však bojoval v Ekvádore a viceprezident José Antonio Páez mu nemohol poskytnúť podporu, pretože Veľká Kolumbia nebola v pozícii podniknúť vojenský podnik takého rozsahu a nechcela zradiť haitskú vládu, ktorá pomáhala Bolívarovi počas jeho exilu. Dňa 11. januára 1822 Núñez dostal list od haitského prezidenta Jeana-Pierra Boyera, v ktorom vyjadril svoj záujem o zjednotenie oboch národov s cieľom vytvoriť jeden štát.

Začiatkom toho mesiaca dostal Boyer oprávnenie od haitského kongresu brániť nezávislosť a zjednotenie ostrova. V tom čase však Núñez a jeho spojenci mali veľmi málo vojakov, slabo vyzbrojených a vycvičených.

Kvôli nedostatočnej podpore zo strany najvplyvnejších sektorov Santo Dominga bol Núñez de Cáceres nútený umiestniť sa pod ochranu zákonov Haitskej republiky. Dňa 9. februára 1822 prezident Boyer prekročil hranicu s 12 000 mužmi a zmocnil sa Santo Dominga. Začalo sa tak obdobie zjednotenia ostrova, ktoré trvalo dvadsaťdva rokov.

## Referencie

## Externé odkazy
* Všetko o efemérnej nezávislosti na Radio Educativa Dominicana (po španielsky)

## Zdroj

Kategória:Dejiny Dominikánskej republiky
Spätný projektor

náhľad|Spätný projektor
[náhľad|Meotar, výrobok spoločnosti [Meopta]]
**Spätný projektor** (Meotar), alebo **spätná premietačka**, je jednoduchý analógový projektor, ktorý slúži k premietaniu materiálu na stenu alebo premietacie plátno. Meotar je výrobok firmy Meopta. Vzhľadom k tomu, že to v minulosti bola prakticky jediná dostupná značka na českom a slovenskom trhu, vžilo sa toto označenie pre spätné projektory všeobecne. Funguje na princípe presvietenia, je teda možné premietať cez papier, fóliu alebo diapozitívy. Materiál sa cez sústavu šošoviek a zrkadiel objaví len zväčšený na stene.

## Možnosti využitia
Vzhľadom k technickým možnostiam prístroja je ho možné využiť prevažne ako náhradu za zápisky na tabuli. Od 70. rokov 20. storočia sa využíval v školstve pred nástupom interaktívnych tabúľ a dataprojektorov. Pedagóg si môže napríklad pripraviť zápis v pohodlí domova na papier a potom iba premietnuť na múr či inú vhodnú svetlú plochu. Počas premietania je možné zvážiť premietanie na tabuli alebo premietacie plátno, kde je možné použiť rôzne šablóny napríklad na krížovky či osemsmerovky. Meotar sa tiež využíva v rôznych umeleckých činnostiach – využívajú ho divadelníci a herci v rámci svojich predstavení a rôznych tieňohier, kde môžu vznikať úžasné obrazce.

## Referencie

## Iné projekty

## Zdroj

Kategória:Výstupné zariadenia
Kategória:Optické prístroje
Yellow Submarine (film)

***Yellow Submarine*** () je animovaný kreslený celovečerný fantasy film z roku 1968 založený na hudbe skupiny The Beatles. Ide o názov rovnomenného soundtracku vydaného ako časť hudobného katalógu The Beatles. Film režíroval v Kanade narodený animátor George Dunning a vyrobili ho United Artists a King Features Syndicate. Živí Beatles sa objavili len v záverečnej scéne filmu, ich postavy boli vo filme nadabované inými hercami. Hlavným ilustrátorom a umeleckým vedúcim snímku bol Heinz Edelmann, rodák z Ústí nad Labem.

## Dej

Pepperland je šťastný, hudbu milujúci raj pod morom, chránený Kapelou Klubu osamelých sŕdc Seržanta Peppera, ktorý padne pod prekvapivým útokom hudbu nenávidiacich Modrákov. Útočníci zalepia kapelu do hudbe vzdornej bubliny, potom premenia obyvateľov na sochy a premenia krajinu na svoju farbu (modrú).

Starosta Pepperlandu posiela Starého Freda (ktorému hovorí Mladý Fred) v žltej ponorke pre pomoc. Starý Fred cestuje do Liverpoolu, kde sleduje depresívneho a bezcitného Ringa a presviedča ho, aby pomohol. Ringo zoženie svojich kamarátov Johna, George a konečne aj Paula. Pätica cestuje späť do Pepperlandu v žltej ponorke.

## Prehľad siedmich epizód
* More času
* More vedy
* More príšer
* More ničoho
* More hláv
* More dier
* More zelene

## Iné projekty

## Externé odkazy
* 
* 

## Zdroj

Kategória:Filmy z 1968
Kategória:The Beatles
Kategória:Fantasy filmy
Kategória:Britské kreslené filmy
Kategória:Filmy podľa názvu
Kategória:Britské filmy
Sláva (partizánsky oddiel)

**Partizánsky oddiel Sláva** bol sformovaný z dobrovoľníkov z Dobšinej a okolia. Bol zaradený ako 5. oddiel do partizánskej brigády Za slobodu Slovanov. Zúčastnil sa bojov na Liptove, Spiši, pri Telgárte, neskôr pôsobil na slovenskomaďarskom pohraničí, kde 36 členov oddielu zahynulo pri výbuch muničného skladu v Slavošovciach. Začiatkom februára sa spojil v priestore Volovských vrchov s postupujúcou Červenou armádou.

## História
Oddiel bol sformovaný z dobrovoľníkov z Dobšinej a okolia. Spočiatku mal 30 členov, začiatkom septembra 60 a v októbri 120 členov. Veliteľom oddielu bol L. Sečanský, komisárom JUDr. P. Belák a náčelníkom štábu A. Švehlík. 
Oddiel Sláva sa presunul v auguste z Horehronia na Liptov, kde sa 28. augusta podieľal na obsadení Liptovského Mikuláša. 29. augusta sa presúval cez Liptovský Hrádok do Popradu. 30. augusta prišiel do Levoče. 31. augusta sa zúčastnil bojov pri Kežmarku a Ľubici v rámci neúspešného povstaleckého pokusu dobyť Kežmarok. Po útoku nemeckého úderného pluku tankovej armády z Poľska cez Kežmarok a Poprad sa oddiel Sláva 1. a 2. septembra sa podieľal na neúspešnej obrane Kvetnice. 5. a 6. septembra sa zúčastnil bojov o Telgárt. Neskôr bol trvale presunutý na slovenskomaďarské pohraničie, do štítnickej a slavošovskej doliny. Štáb oddielu sídlil v Čiernej Lehote.

15. októbra sa 7 príslušníkov oddielu odčlenilo a stalo sa základom partizánskeho oddielu Karol pod velením Karola Adlera.

### Výbuch v Slavošovciach
Oddiel Sláva si zriadil vo vstupnom objekte papierní základňu a v slavošovských papierňach výrobňu a sklad výbušnín. Dňa 23. októbra potom, ako sa partizáni vrátili z úspešnej akcie (partizáni pri Henckovciach zastavili postup nemeckej autokolóny) došlo v objekte papierní k mohutnému výbuchu, pri ktorom zahynulo 39 osôb. Príčina výbuchu je neznáma, hypotézy zahŕňajú nedbalosť, nepozornosť, aj sabotáž.  V tom čase sa v objekte konala porada odbojárov a členov RNV. Medzi obeťami boli najmä príslušníci oddielu:

 
Novým komisárom sa stal Š. Ivančík.

Po prechode povstania na partizánsky spôsob boja sa oddiel rozdelil. Časť oddielu sa pripojila k partizánskemu oddielu Sándor Petöfi brigády Rákosi, druhá časť v počte asi 50 mužov ustúpila na Kohút, kde sa spojila so štábom a ďalšími oddielmi brigády Za slobodu Slovanov. Oddiely sa museli prebiť z obkľúčenia a presunúť sa do Volovských vrchov. Začiatkom februára sa spojili s postupujúcou Červenou armádou.

## Referencie

Kategória:Partizánske jednotky počas Slovenského národného povstania
Kategória:Partizánske organizácie
Kategória:Slavošovce
Turica

**Turica** (iný názov **hviezdnik**, **turanec**, ) je rod rastlín ktorý zastupuje byliny z čeľade astrovité (*Asteraceae*). Taxonomicky je tento rod radený do tribusu *[[Astereae]]* v podčeľadi astrovaté (*Asteroideae*). Rod je rozšírený kozmopolitne.

## Opis
Rod turica zastupuje jednoročné až trváce byliny (vzácne aj polokry, kry a malé stromy). Byľ je priama alebo vystúpavá, jednoduchá alebo v hornej časti rozkonárená.

Listy sú často v prízemných ružiciach, čepeľ je zvyčajne celistvá, vzácnejšie perovito dielna, celistvookrajová alebo zúbkatá. Byľové listy sú podobné prízemným, niekedy sú silne redukované.

Úbory sú lúčovité, zriedkavo terčotvaré, pologuľovité alebo takmer valcovité, stopkaté, jednotlivé alebo usporiadané vo vrcholových strapcoch alebo metlinách. Zákrov je viacradový, zákrovné listene sú pritisnuté alebo v hornej polovici odstávajúce. Lôžko úboru je ploché alebo vypuklé, nahé. Okrajové kvety sú lúčovité alebo vzácne rúrkovité, piestikové, početné, biele, ružové, fialové alebo modré, len veľmi vzácne žlté alebo oranžové. Stredové kvety sú rúrkovité, obojpohlavné, spravidla početné, žlté, vzácne biele, s päťzubým korunným lemom.

Plodmi sú obrátene vajcovité až valcovité nažky, prevážne s dvojradovým chocholcom (veľmi vzácne aj bez chocholca).

## Rozšírenie a ekológia
Druhovo bohatý rod turica (cez 450 druhov) je rozšírený v Severnej Amerike, Južnej Amerike, Eurázii a okrajovo aj v severnej Afrike. Rod je vysoko polymorfný a vyskytuje sa v celej škále rôznych prostredí od tropických saván cez polopúšte až po arkto-alpínske trávniky. Niektoré druhy patria k jedným z najúspešnejších inváznych taxónov, u nás napríklad turica kanadská a turica ročná.

## Druhy vyskytujúce sa na Slovensku
V prirodzenom prostredí z rodu turica na Slovensku rastú tieto druhy:
* turica alpínska (*Erigeron alpinus*) 
* turica hranatá (*Erigeron angulosus*) 
* turica jednoúborová (*Erigeron uniflorus*) 
* turica kanadská/turanec kanadský (*Erigeron canadensis*) 
* turica karpatská (*Erigeron atticus*) 
* turica neskorá (*Erigeron muralis*) 
* turica ostrá (*Erigeron acris*) 
* turica ostrozubá/hviezdnik ostrozubý (*Erigeron strigosus*) 
* turica ozdobná/hviezdnik ozdobný (*Erigeron speciosus*)  - pestovaná
* turica podolská (*Erigeron podolicus*) 
* turica ročná/hviezdnik ročný (*Erigeron annuus*) 
* turica sumatranská (*Erigeron sumatrensis*) 
* turica uhorská (*Erigeron hungaricus*) 
* turica veľkolistá (*Erigeron macrophyllus*) 

## Referencie

## Iné projekty

Kategória:Flóra na Slovensku
Kategória:Astrovité
Kategória:Astrovaté
Štvrtocký potok (prítok Brusníka)

**Štvrtocký potok** je vodný tok v Levočských vrchoch a Hornádskej kotline na území okresu Levoča a Spišská Nová Ves. Je to ľavostranný prítok Brusníka s dĺžkou približne 8,5 km a je tokom VI. rádu.

## Priebeh toku
Potok pramení na juhozápadnom okraji Levočských vrchov, v podcelku Levočské planiny a geomorfologickej časti Levočské úboče, na západnom úbočí Vtáčieho vrchu, v nadmorskej výške približne 

Prameň sa nachádza na okraji planiny a pasienku nazývaného Čenčické hory v juhozápadnej časti masívu, odkiaľ prekonáva nápadný prah a južným smerom vteká do Hornádskej kotliny a jej podcelku Medvedie chrbty. Pokračuje oblasťou lúk, údolím medzi Šibeničnou horou na západe a Prostredným vrchom na východe. Už v podcelku Hornádske podolie v blízkosti diaľnice D1 priberá ľavostranný Čierny potok, podteká dopravný koridor a stáča sa na juhozápad. Križuje cestu I/18 z Popradu do Prešova, následne priberá Čenčický potok a stáča sa na juh. Preteká západnou časťou obce Spišský Štvrtok, stáča sa mierne na juhovýchod a onedlho priberá ľavostranný Skalický potok. Na dolnom toku preteká poľnohospodárskou, len mierne zvlnenou krajinou poblíž obce Letanovce a severne od osady Hadušovce, patriacej Spišským Tomášovciam, sa v nadmorskej výške približne  vlieva ľavostranne do Brusníka, ľavostranného prítoku Hornádu. Potok patrí do povodia rieky Slaná.

Potok pramení a na hornom toku preteká katastrálnym územím obce Spišský Štvrtok v okrese Levoča v Prešovskom kraji, pokračuje katastrom obce Letanovce a Spišské Tomášovce v okrese Spišská Nová Ves v Košickom kraji.

## Referencie

## Pozri aj
* Levočské vrchy, Levočské planiny, Levočské úboče
* Hornádska kotlina, Medvedie chrbty, Hornádske podolie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Levočských vrchoch
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Spišská Nová Ves
Kategória:Vodné toky v okrese Levoča
Kategória:Spišský Štvrtok
Kategória:Letanovce
Kategória:Spišské Tomášovce
Smrť fašizmu

**Smrť fašizmu** môže byť:

* partizánska brigáda počas SNP, pozri Smrť fašizmu (partizánska brigáda)
* partizánsky oddiel brigády Za slobodu Slovanov počas SNP, pozri Smrť fašizmu (partizánsky oddiel brigády Za slobodu Slovanov)
* partizánsky oddiel zväzku Stalin počas SNP, pozri Smrť fašizmu (partizánsky oddiel zväzku Stalin)
Bazilejský mier (1795)

[náhľad|Mapa zobrazujúca [Stredná Európa|strednú Európu po bazilejskom mieri a mieri z Campoformia]]
**[[Bazilej]]ský mier** z roku 1795 pozostáva z troch mierových zmlúv zahŕňajúcich Francúzsko počas Francúzskej revolúcie (v zastúpení Françoisa de Barthélemyho).

*prvá z dňa 5. apríla s Pruskom (v zastúpení Karla Augusta von Hardenberga)
*druhá z dňa 22. júla so Španielskym impériom (v zastúpení Dominga d'Yriarteho), čím sa skončila pyrenejská vojna
*tretia z dňa 28. augusta s Hessensko-kasselským landgrófstvom (v zastúpení Friedricha Sigismunda Waitza von Eschena), čím sa ukončila fáza francúzskych revolučných vojen proti prvej koalícii.

S veľkou diplomatickou prefíkanosťou zmluvy umožnili Francúzsku upokojiť a rozdeliť nepriateľov svojej prvej koalície jedného po druhom. Následne sa revolučné Francúzsko ukázalo ako významná európska veľmoc.

## Referencie

## Literatúra
* HARGREAVES-MAWDSLEY, W. N. Conclusive Peace-Treaty between His Catholic Majesty and the French Republic, signed at Basel 1795. In: *Spain under the Bourbons, 1700–1833*. Londýn : Palgrave Macmillan, 1968. S. 175–176.

## Iné projekty

## Zdroj

Kategória:Mierové zmluvy
Kategória:1795
Kategória:Francúzske revolučné vojny
Dominikánske peso

**Dominikánske peso** je zákonným platidlom karibského štátu Dominikánska republika. Názov „peso“ má dominikánska mena spoločný s menami niekoľkých ďalších štátov, ktoré bývali španielskými kolóniami. Značka pre peso je **$**, ale pre rozlišenie od iných mien sa pred tento znak dávajú písmená RD (RD$). ISO 4217 kód dominikánskej meny je **DOP**. Jedna stotina pesa sa nazýva centavo.

## História mien na území Dominikánskej republiky
* Po získaní nezávislosti od Haitskej republiky v roku 1844 zaviedla Dominikánska republika vlastnú menu peso, ktoré se delilo na 8 realov. V roku 1877 nastala decimalizácia meny, peso sa od tohto obdobia delí na sto centavos.
* Dňa 1. júna 1897 bol americký dolár uzákonený ako zákonné platidlo Dominikánskej republiky, tento stav trval až do 1. januára 1948. Súbežne s dolárom sa od roku 1937 používali aj mince „druhého“ pesa, od roku 1947 aj bankovky pesa.

## Mince a bankovky
Súčasné mince sú razené v nominálnych hodnotách 1, 5, 10 a 25 pesos. Minca 1 peso je v obehu od roku 1991, 5 pesos od 1997, 10 a 25 pesos od roku 2006. V minulosti boli v obehu aj mince nižších hodnôt (centavos), pre svoju nízku kúpnu hodnotu však boli stiahnuté z obehu.

Súčasné bankovky dominikánskeho pesa majú hodnoty 50, 100, 200, 500, 1000 a 2000 pesos. Status zákonného platidla majú aj bankovky 10 a 20 pesos, po zavedení mincí 10 a 25 pesos sú však tieto bankovky používané čoraz menej častejšie a sú sťahované z obehu.

## Referencie

## Iné projekty

## Zdroj

Kategória:Meny v Amerike
Kategória:Ekonomika v Dominikánskej republike
Denisa Baránková

**Denisa Baránková** (* 7. september 2001, Bratislava) je slovenská lukostrelkyňa. Zúčastnila sa Letných olympijských hier 2020 v Tokiu a 2024 v Paríži.

## Kariéra
Športu sa venuje od roku 2009. Denisa Baránková debutovala v slovenskej reprezentácii v roku 2017. Odvtedy sa zúčastnila viacerých významných súťaží vrátane Európskych hier 2019 a Majstrovstiev Európy v lukostreľbe.

## Významné úspechy
;Majstrovstvá Európy v lukostreľbe
* 🥉 Bronz – 2021 Antalya (Individuálne)

;Majstrovstvá Európy v halovej lukostreľbe
* 🥈 Striebro – 2024 Samsun (Tímová súťaž)

;Majstrovstvá Európy v terénnej lukostreľbe
* 🥈 Striebro – 2023 San Sicario (Individuálne)
* 🥈 Striebro – 2021 Poreč (Individuálne)

## Referencie

## Externé odkazy
* Profil na olympics.com
* Profil na World Archery

Kategória:Slovenskí lukostrelci
Kategória:Slovenskí olympionici
Kategória:Lukostrelci na Letných olympijských hrách 2020
Kategória:Lukostrelci na Letných olympijských hrách 2024
Kategória:Osobnosti z Bratislavy
Dana R. Fisherová

**Dana R. Fisherová** Ph.D. (; * 24. február 1971) je americká sociologička. Jej výskum sa zameriava na demokraciu, občianske zapájanie sa, aktivizmus a politiku klímy.

## Životopis
Bakalárske vzdelanie získala na Princeton University v odboroch *East Asian Studies* a *Environmental Studies*. Magisterské a Ph.D. vzdelanie získala na Katedre sociológie na University of Wisconsin-Madison. Fisherová vytvorila termín „apocalyptic optimism“, ktorý opisuje vieru, že ľudia sa ešte môžu vyhnúť tomu najhoršiemu, čo zmena klímy prináša. Vo svojej knihe *Saving Ourselves: From Climate Shocks to Climate Action* opisuje svet kde sa klimatické šoky stávajú tak veľké, že motivujú veľké protesty, ktoré donútia vlády a korporácie k prechodu na zelenú energiu. Podľa Fisher ľudia, ktorí zažijú zmeny klímy na vlastnej koži sú nahnevanejší a aktívnejší a nakoniec niečo dosiahnu.

Od 1. júla 2023 pracuje ako profesorka na School of International Service a riaditeľka Center for Environment, Community, and Equity na American University.

## Publikácie
* 
* 
* 

## Referencie

## Iné projekty

## Externé odkazy
* Oficiálna stránka

Kategória:Univerzitní profesori USA
Kategória:Sociológovia USA
Kategória:Absolventi Princeton University
Kategória:Absolventi University of Wisconsin–Madison
Kategória:Vyučujúci na American University
Plastimat

**Plastimat, a. s.** (v rokoch 1946 – 1965 **n. p. Plastimat Jablonec nad Nisou**, v rokoch 1965 – 1989 **n. p. Plastimat Liberec**, v rokoch 1996 – 2007 **Peguform Bohemia**) je český podnik vyrábajúci plastové výrobky založený v roku 1946 v Jablonci nad Nisou v areáli na ulici Na Hutích ako výrobca špecializujúci sa na diely pre elektrotechnický priemysel, inštalačné materiály a tiež na prvé súčiastky pre automobily.

Plastový spotrebný tovar začal národný podnik Plastimat vyrábať až od roku 1965, keď bol otvorený nový závod v Liberci-Hanychove a vedenie podniku sa doň presťahovalo. Išlo o spomienkové predmety ako likérová súprava so šiestimi malými odlievkami v tvare vysielača a hotela Ještěd, vedrá všetkých veľkostí, detské vaničky, koše na použitú bielizeň, kanistre, kuchynský riad ako podnosy, misy na cesto, chlebníky, koreničky, skrinky do kúpeľne, lavóry alebo veci na kempovanie ako cestovná súprava Jizerka (1975). Náročnejšími výrobkami boli veľké koše na bielizeň alebo ručný šľahač s kovovými metličkami. Podniku patrilo aj ďalších 7 závodov vrátane závodu v Tarchove, ktorý bol otvorený v roku 1967.

Po privatizácii bol podnik súčasťou rôznych firiem, z ktorých niektoré skončili v insolvencii, vrátane začlenenia do nemeckej spoločnosti Eurotec Systemteile GmbH v roku 1992. V súčasnosti už nevyrába spotrebný tovar, ale je výrobcom a vývojovým dodávateľom plastových výrobkov a systémov pre automobilové spoločnosti.

## Zdroje
* 
*
* 
*

Kategória:Podniky v Česko-Slovensku
Kategória:Podniky v Česku
Kategória:Podniky založené v 1946
Čenčický potok

**Čenčický potok** je vodný tok v Levočských vrchoch a Hornádskej kotline na území okresu Poprad a Levoča. Je to pravostranný prítok Štvrtockého potoka s dĺžkou približne 4,2 km a je tokom VII. rádu.

## Priebeh toku
Potok pramení na juhozápadnom okraji Levočských vrchov, v geomorfologickom podcelku Levočské planiny a ich časti Levočské úboče, v lokalite Čenčické hory, v nadmorskej výške približne 

Prameň sa nachádza v poraste na západných svahoch masívu Vtáči vrch (), pod kótou  Spočiatku tečie na západ, no postupne sa stáča juhozápadným smerom, sledujúc malé údolie. Opúšťa oblasť súvislého porastu a zároveň i Levočské vrchy a vteká do osady Čenčice, ktoré patria k obci Jánovce. Tu priberá krátky pravostranný prítok a postupne sa stáča na juh. Pokračuje zvlneným územím Hornádskeho podolia, podcelku Hornádskej kotliny a na strednom toku, východne od osady Machalovce križuje diaľnicu D1 a onedlho aj cestu I/18. Na dolnom toku priberá krátky pravostranný prítok spod Myšej hôrky () a dočasne sa stáča na východ, následne opäť na juh. Pred obcou Spišský Štvrtok sa v nadmorskej výške približne  vlieva pravostranne do Štvrtockého potoka, ktorý je prítokom Brusníka v povodí Hornádu. Potok patrí do povodia rieky Slaná.

Potok pramení a na dolnom toku preteká katastrálnym územím obce Spišský Štvrtok v okrese Levoča, na strednom vedie územím obce Jánovce v okrese Poprad v Prešovskom kraji.

## Referencie

## Pozri aj
* Levočské vrchy, Levočské planiny, Levočské úboče
* Hornádska kotlina, Hornádske podolie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Levočských vrchoch
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Poprad
Kategória:Vodné toky v okrese Levoča
Kategória:Jánovce (okres Poprad)
Kategória:Spišský Štvrtok
Turica alpínska

**Turica alpínska** () je druh trvácej alpínskej byliny rodu turica, z čeľade astrovité (*Asteraceae*). Prirodzene sa vyskytuje v európskych pohoriach.

## Opis
Turica alpínska je trváca bylina s jednoduchým podzemkom, vysoká 20 až 50 cm. Byľ je zvyčajne jednotlivá, priama alebo sprehýbaná, nevýrazne ryhovaná, husto odstávajúco chlpatá.

Prízemné listy sú stopkaté, stopka je úzko krídlatá, čepeľ je úzko obrátene vajcovito kopijovitá, najširšia je v hornej pätine, na vrchole končistá, svetlozelená, dlhá 70 až 130 mm, široká do 15 mm. Byľové listy sú v počte 8 až 12, na vrchole končisté, svetlozelené.

Úbory sú lúčovité, zvyčajne v počte 1 až 6, široko valcovité až pologuľovité, stopkaté, usporiadané v chudobnom, stiahnutom strapcovitom súkvetí. Zákrovné listene sú čiarkovito kopijovité, dlhé 6 až 8 mm, vonkajšie zákrovné listene sú asi o štvrtinu kratšie ako vnútorné zákrovné listene, sú husto odstávajúco žliazkaté. Lúčovité kvety sú v počte 60 až 90, ružovofialové, dlhé do 10 mm, lúče sú na vrchole zaokrúhlené. Rúrkovité kvety sú valcovité, žlté, dlhé do 4,5 mm.

Plodmi sú drobné, obrátene vajcovité nažky s dvomi výraznými rebrami, s jednoradovým chocholcom.

## Rozšírenie
Areál rozšírenia turice alpínskej zahŕňa Pyreneje, Alpy, Karpaty a balkánske pohoria, ostrovčekovito až po Kosovo a Macedónsko. Na Slovensku sa vyskytuje len v Západných Tatrách v priestore Tomanovskej doliny a v Belianskych Tatrách. Najnižšie zaznamenaný výskyt pochádza z Monkovej doliny, vo výške okolo , najvyšší bol zistený vo výške , na Ždiarskej vidle.

## Ekológia
Turica alpínska rastie na karbonátových horninách v alpínskych trávnikoch, na skalných teraskách, na okrajoch porastov kosodreviny v subalpínskom až alpínskom vegetačnom stupni. Kvitne od júla do septembra.

## Zoznam poddruhov
V rámci druhu eviduje databáza semenných rastlín POWO tieto súčasné poddruhy:
* *[[Erigeron alpinus subsp. alpinus]]*
* *[[Erigeron alpinus subsp. rhodopaeus]]* 

## Referencie

## Iné projekty

## Externé odkazy
* turica alpínska na stránke botany.cz
* turica alpínska na stránke iNaturalist

Kategória:Flóra na Slovensku
alpínska
Kategória:Trvalé rastliny
Kategória:Rastliny s fialovými kvetmi
Kategória:Rastliny s ružovými kvetmi
Kategória:Rastliny so žltými kvetmi
Muchotrávka

**Muchotrávka** môže byť:
* slovenský názov hubieho rodu *Amanita* (zahŕňa vyše 500 druhov, napr. muchotrávku červenú, muchotrávku zelenú či muchotrávku cisársku), pozri muchotrávka (rod)
* staršie alebo ľudovo: muchotrávka červená (*Amanita muscaria*)
* ľudovo zriedkavo:
** muchotrávka červenkastá (*Amanita rubescens*)
** muchotrávka cisárska (*Amanita caesarea*)
* ľudovo: bedľa vysoká (*Macrolepiota procera*)

## Referencie
Just for Laughs Gags

***Just for Laughs Gags*** je kanadská televízna relácia vytvorená v roku 2000, ktorá sa natáča v Montreale. Komediálna šou predstavuje vtipné videá, najčastejšie vytvárané skrytými kamerami. Reláciu vytvoril Pierre Girard, výkonný producent a generálny riaditeľ spoločnosti Juste pour Rire Les Gags inc.

## Opis
Relácia je založená na bláznivých scénach natočených skrytou kamerou. Komické a trápne situácie zahŕňajú okoloidúcich, ktorí sú do rôznych situácií zapojení a ich reakcie sú natáčané. V priemere sa zúčastní jedného skeču asi desať okoloidúcich pred prechodom na ďalší gag. V scénach sa objavujú aj dohodnutí účinkujúci, ktorí sa podieľajú na usmerňovaní a tvorení jednotlivých záberov.

## Účinkujúci
Pravidelne objavujúci sa členovia relácie:
* Denis Levasseur
* Marie Pierre Bouchard
* Marie-Ève Verdier
* Valérie Roy
* Philippe Bond
* Dany Many
* Ted Pluviose

## Sledovanosť
Na YouTube dosiahol kanál *Just for Laughs Gags* v roku 2020 10 miliónov odberateľov, čím sa stal najobľúbenejším kanadským komediálnym kanálom.

V roku 2020 kanál ponúka takmer 7 000 videí natočených za 20 rokov, ktoré boli celosvetovo zhliadnuté viac ako 5,8 miliardy krát.

## Referencie

## Iné projekty

## Externé odkazy
* Oficiálny YouTube kanál
* 
* 
 
* 

## Zdroj

Kategória:Kanadské televízne relácie
Prezidentova žena

***Prezidentova žena*** () je francúzsky životopisný film, ktorý mal premiéru v októbri 2023. Film režisérky Léa Domenach sa zameriava na biografiu manželky politika Jacquesa Chiraca. Do hlavnej úlohy bola vybratá Catherine Deneuve.

## Dej
Keď prišla do Elysée, Bernadette Chirac očakávala, že konečne dostane miesto, ktoré si zaslúžila, ona, ktorá vždy pracovala v tieni svojho manžela, aby sa stal prezidentom. Odložená bokom, pretože bola považovaná za príliš staromódnu, sa Bernadette rozhodla pomstiť tým, že sa stala kľúčovou mediálnou postavou.

## Herecké obsadenie
* Catherine DeneuveBernadette Chirac
* Denis PodalydèsBernard Niquet
* Michel VuillermozJacques Chirac
* Sara GiraudeauClaude Chirac
* Maud WylerLaurence Chirac
* Laurent StockerNicolas Sarkozy
* François VincentelliDominique de Villepin
* ArtusDavid Douillet
* Olivier BreitmanKarl Lagerfeld
* Vincent PrimaultXavier Bertrand
* Olivier BalazucAlain Juppé

## Fakty a zaujímavosti
* Na území Francúzska videlo snímku v kinách 802 359 divákov.
* Vo filme je použité množstvo archívnych záberov, z ktorých niektoré herci znovu vytvorili.
* Film sa mal pôvodne volať *La Tortue*, v odkaze na prezývku, ktorú dal Jacques Chirac svojej manželke.
* Režisérka Léa Domenach mala okamžite na mysli Catherine Deneuve, aby si zahrala hlavú rolu vo filme.
* Snímka bola nominovaná na cenu César za najlepší debut.

## Referencie

## Externé odkazy
* 
* 
* 
* 

Kategória:Filmy podľa názvu
Kategória:Filmy z 2023
Kategória:Francúzske biografické filmy
Kategória:Francúzske filmy inšpirované skutočnou udalosťou
Technológie dvojakého použitia

**Technológie dvojakého použitia** a tovary dvojakého použitia (anglicky *Dual use*), predstavujú položky vrátane softvéru a technológie, ktoré sa môžu používať tak na civilné, ako aj na vojenské účely. Tieto položky spadajú pod režim Únie na kontrolu vývozov, sprostredkovania, technickej pomoci, tranzitu a transferu položiek s dvojakým použitím. Na Slovensku sú položky s dvajakým použitím definované zákonom 39/2011 Z.z. Európsky parlament a Rada nariadila režim Únie na kontrolu vývozov, sprostredkovania, technickej pomoci, tranzitu a transferu položiek s dvojakým použitím, nariadením (EÚ) 2021/821. V prílohe nariadenia je zoznam položiek s dvojakým použitím.

## Položky dvojakého určenia
Položky dvojakého určenia vyplývajú z medzinárodných dohôd. Napríklad The Wassenaar Arrangement, Australia Group a pod.

### Príklad položky
Podľa prílohy I. nariadenia EU 2021/821:
Položka 2B121 Polohovacie stoly (zariadenia schopné presného rotačného polohovania v ľubovoľnej osi), iné ako uvedené v 2B120, vyznačujúce sa všetkými týmito vlastnosťami:
a) dve alebo viac osí; a
b) „presnosť“ polohovania sa rovná alebo je menšia (lepšia) ako 5 oblúkových sekúnd.

## Referencie

Kategória:Vojenská technika
Kategória:Medzinárodné právo
Kategória:Právne predpisy EÚ
Kategória:Zbrane
Manuel Häberli

**Manuel Häberli** (* 1992, Köniz, Švajčiarsko) je bývalý švajčiarsky detský filmový herec.

Manuel Häberli stvárnil hlavnú postavu *Eugena* v *[[Darebáci na cestách]]*, filmovej adaptácii románu Klausa Schädelina, ktorá získala cenu Schweizer Filmpreis v dvoch kategóriách. Úspech filmu, ktorý sa vo švajčiarskych kinách objavil v polovici septembra 2005, preslávil Häberliho po celej krajine.

Po maturite a medziročníku ako stavbár a barman začal študovať ekonómiu na Ekonomickej fakulte Univerzity v Zürichu.

## Filmografia
### Filmy
* *[[Darebáci na cestách]]* (2005)
### Televízne seriály
* *[[Aeschbacher]]* (S03E01, 2005)

## Referencie

## Externé odkazy
* 
* Manuel Häberli na TMDB
* Oficiálna stránka filmu ''Darebáci na cestách''  (po nemecky)

## Zdroj

Kategória:Švajčiarski filmoví herci
Kategória:Detskí herci
Kategória:Absolventi Univerzity v Zürichu
Kategória:Osobnosti z kantónu Bern
SimiLivinLife

**SimiLivinLife** (štylizované ako **SIMILIVINLIFE**), vlastným menom **Šimon Sadiv** (* 20. jún 2001, Košice) je slovenský raper, spevák a hudobný producent. Je predstaviteľom novej vlny slovenského rapu. Jeho piesne na streamingových platformách dosahujú milióny vypočutí, i keď jeho tvorba je bez zásadnej postprodukcie.

Má na konte spolupráce s rapermi ako Viktor Sheen, Calin a Sima. YouTube kanál SimiLivinLife má doposiaľ viac ako 10 miliónov zhliadnutí.

## Hudobná kariéra
Šimon Sadiv pochádza z Košíc, kde vyrastal na Sídlisku KVP. Hudbu začal robiť už ako teenager. Svoje prvé demo single začal nahrávať so svojím bývalým spolužiakom zo základnej školy a blízkym priateľom Danielom Marchevkom, známym pod pseudonymom Dannymarr. 

SimiLivinLife debutoval v roku 2020 EP nahrávkou *Život za money*, v rovnakom roku vydal aj prelomový singel „Fell in Love“. Neskôr toho roku, vydal singel „Fell in Love“. Na začiatku roka 2021, SimiLivinLife vydal svoj prelomový singel „Sám“ so silným alternativne rockovým vplyvom. Singel sa stal hitom na TikToku, pritom sám v tom čase túto sociálnu sieť ani nepoužíval. Skladba sa rýchlo šírila aj medzi užívateľmi streamingových služieb a dostala sa na prvé miesto virálnych rebríčkov na Slovensku i v Česku.

Oba tieto single sa objavili neskôr v auguste 2021 na Šimonovom prvom krátkom albume *SimiLivinLove*. Po pár mesiacoch, Praé a SimiLivinLife vydali ich prvý spoločný singel „O inom“. Sešť mesiacov po *SimiLivinLove*, SimiLivinLife vydal svoj prvý trojtrackový singel „Bass Night“, ktorý obshuje slohy od Taomiho a Porsche Boya.

24. júna 2022 vydal EP s názvom *Chýbaš mi*, na ktorom hosťuje AstralKid22.

V roku 2023 vydal doteraz posledné EP *DVOJBODKAHVIEZDIČKA.*

SimiLivinLife dosiahol svoj najväčší úspech v novembri 2023, kedy sa jeho skladba „Pussy Power“ dostala na prvé miesto rebríčka najprehrávanejších skladieb na slovenskom Spotify, čím predbehla doterajší hit „Dopamín“ od Viktora Sheena.

V auguste 2024 hosťoval na skladbe „HENZAP“ od Porsche Boya.

## Diskografia
### Štúdiové albumy
* 2021: *SimiLivinLove*
* 2025: *23:69*

### EP
* 2021: *Život za money*
* 2021: *Bass Night*
* 2022: *Chýbaš mi*
* 2023: *DVOJBODKAHVIEZDIČKA*
* 2025: *Get Rich or Die Lovin*'
* 2026: *PRAY FOR PARTY*'

### Single
* 2020: „Život za money“
* 2020: „Fell in Love“
* 2021: „Sám“
* 2021: „O inom“ (s Praé)
* 2022: „Môj typ ženy”
* 2023: „Tatiana”
* 2023: „Afterka”
* 2024: „Ma Chérie”
* 2025: „Lub ma”
* 2025: „Na čo ma máš” (s Bejby Blue)
* 2025: „raz to vyjde (emo song)”

## Referencie

## Externé odkazy
* SIMILIVINLIFE na Discogs
* SIMILIVINLIFE na AllMusic

Kategória:Slovenskí reperi
Kategória:Slovenskí speváci elektronickej hudby
Kategória:Slovenskí hiphopoví speváci
Kategória:Osobnosti z Košíc
Janic Halioua

**Janic Halioua** (* 12. jún 1990, Langnau am Albis, Švajčiarsko) je švajčiarsky režisér, kameraman a bývalý detský filmový herec.

## Životopis
Janic Halioua stvárnením hlavnej postavy *Franza „Wrigleyho“ Staldera* v *[[Darebáci na cestách]]* (2005), filmovej adaptácii románu Klausa Schädelina, ktorá získala cenu Schweizer Filmpreis. Vo filme *[[Grounding – Die letzten Tage der Swissair]]* (2006) ho možno vidieť v krátkej vedľajšej úlohe. Ďalšiu malú vedľajšiu úlohu stvárnil v *[[Auf der Strecke]]* (2007), filme nominovanom na Oscara. V roku 2008 získal prvý angažmán ako hlasový herec v *[[De Nico & d'Früchtekönigin]]*, nárečovej rozhlasovej hre o fair trade.

Janic Halioua už niekoľko rokov pracuje ako režisér a kameraman pre svoju produkčnú spoločnosť Halioua Film.

## Filmografia
### Filmy
* *[[Darebáci na cestách]]* (2005)
* *[[Grounding – Die letzten Tage der Swissair]]* (2006)
* *[[Auf der Strecke]]* (2007)

## Externé odkazy
* 
* Oficiálna stránka filmu ''Darebáci na cestách''  (po nemecky)
* www.janichalioua.com

## Zdroj

Kategória:Švajčiarski filmoví herci
Kategória:Detskí herci
Kategória:Filmoví režiséri
Kategória:Kameramani
Kategória:Osobnosti z kantónu Zürich
Turica jednoúborová

**Turica jednoúborová** () je druh trvácej byliny rodu turica, z čeľade astrovité (*Asteraceae*). Jej prirodzený areál zahŕňa vysokohorské oblasti od Európy po strednú Čínu.

## Opis
Turica jednoúborová je trváca bylina, vysoká 2 až 15 cm. Podzemok je u starších rastlín rozkonárený, s viacerými hlavami. Byľ je vystúpavá až priama, nerozkonárená, hore roztrúsene odstávajúco chlpatá.

Prízemné listy sú stopkaté, usporiadané v ružici, stopka je úzko krídlatá, čepeľ je lopatkovitá, najširšia v hornej pätine, na vrchole zaokrúhlená, dlhá 10 až 45 mm, široká do 5 mm, svetlo žltozelená, holá. Byľové listy sú v počte 2 až 6, sediace, smerom k vrcholu sa zmenšujúce, čepeľ je čiarkovitá, končistá, žltozelená, na ploche holá, na okraji dlho odstávajúco chlpatá.

Úbory sú lúčovité, pologuľovité, takmer výhradne jednotlivé, s priemerom 10 až 25 mm. Zákrovné listene sú čiarkovito kopijovité, rovnakotvaré, v hornej časti výrazne odstávajúce. Vonkajšie zákrovné listene sú často červenkasté, husto odstávajúco bielo plstnaté. Lúčovité kvety sú v počte 60 až 90, dohora a do strán rozložené, biele, vzácnejšie ružovkasté alebo až fialové. Rúrkovité kvety sú valcovité, dlhé do 4 mm, žlté.

Plodmi sú drobné, obrátene vajcovité nažky s dvomi výraznými rebrami, s chocholcom.

## Rozšírenie
Turica jednoúborová sa vyskytuje v Škandinávii a vo vysokých európskych pohoriach –  Pyreneje, Alpy, Karpaty, v bulharskom pohorí Pirin a v tureckom pohorí Ulu-Dag (Uludağ). Ďalej na východ cez Kaukaz a Irán po Himaláje a strednú Čínu. Na Slovensku sa roztrúsene vyskytuje v Západných Tatrách, relatívne hojne vo Vysokých Tatrách a len veľmi ojedinele v Belianskych Tatrách. Najnižší výskyt, vo výške , pochádza zo sedla medi Muráňom a Novým, najvyšší bol zaznamenaný na Ľadovom štíte, vo výške .

## Ekológia
Turica jednoúborová rastie prevážne na kyslom podklade v alpínskych trávnikoch, skalných štrbinách, na skalných teraskách a zazemnených sutinách v alpínskom vegetačnom stupni. Kvitne od (júna) júla do augusta (septembra). U nás je v súčasnosti zaradená v kategórii zraniteľný taxón. Vzhľadom na výskyt vo vysokohorských polohách, nie je priamo ohrozená ľudskými aktivitami.

## Zoznam poddruhov
V rámci druhu eviduje databáza semenných rastlín POWO tieto súčasné poddruhy:
* *[[Erigeron uniflorus subsp. parnassensis]]* 
* *[[Erigeron uniflorus subsp. uniflorus]]*
* *[[Erigeron uniflorus subsp. vichrenensis]]* 

## Referencie

## Iné projekty

Kategória:Flóra na Slovensku
Kategória:Zraniteľné druhy
jednoúborová
Kategória:Rastliny s bielymi kvetmi
Kategória:Rastliny s ružovými kvetmi
Kategória:Rastliny so žltými kvetmi
Kategória:Trvalé rastliny
Kategória:Flóra v Grónsku
Skalický potok (prítok Štvrtockého potoka)

**Skalický potok** je vodný tok v Hornádskej kotline na území okresu Levoča a Spišská Nová Ves. Je to ľavostranný prítok Štvrtockého potoka s dĺžkou približne 3,3 km a je tokom VII. rádu.

## Priebeh toku
Potok pramení na severnom okraji strednej časti Hornádskej kotliny, na západnom okraji geomorfologického podcelku Medvedie chrbty, južne od obce Dravce, v lokalite Skalica, v nadmorskej výške približne 

Prameň sa nachádza na južných svahoch nevýrazného hrebeňa v severnej časti Hornádskej kotliny, v poľnohospodársky využívanej krajine. Krátko nato priberá menší pravostranný prítok a pokračuje južným smerom, kde podteká diaľnicu D1. Už v podcelku Hornádske podolie sa stáča na juhozápad, priberá menší pravostranný prítok a tečie lokalitou Ku Kremni, kde priberá ďalší, menší pravostranný prítok z okraja obce Spišský Štvrtok. Na dolnom toku ešte križuje cestu II/536 a zakrátko sa v nadmorskej výške približne  vlieva ľavostranne do Štvrtockého potoka, prítoku Brusníka v povodí Hornádu. Potok patrí do povodia rieky Slaná.

Potok pramení na katastrálnom území obce Dravce v okrese Levoča v Prešovskom kraji. Následne vedie územím obce Iliašovce v okrese Spišská Nová Ves v Košickom kraji, no na strednom toku sa katastrom Spišského Štvrtku opäť vracia do okresu Levoča. Krátko pred ústím prechádza na územie obce Letanovce, ktorá patrí do okresu Spišská Nová Ves.

## Referencie

## Pozri aj
* Hornádska kotlina
* Hornádske podolie
* Medvedie chrbty

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Spišská Nová Ves
Kategória:Vodné toky v okrese Levoča
Kategória:Dravce (okres Levoča)
Kategória:Iliašovce
Kategória:Spišský Štvrtok
Kategória:Letanovce
Music Box Awards

**Musiq1 Awards** bolo česko-slovenské hudobné ocenenie udeľované slovenskou hudobnou televíziou Music Box v rokoch 2003 – 2004.

Prvý ročník sa konal v decembri 2003. Druhý ročník za rok 2004 sa uskutočnil 21. januára 2005. Moderoval ho Leoš Mareš. Po dvoch ročníkoch sa organizátori rozhodli nepokračovať. Podľa generálneho riaditeľa televizie Marcela Děkanovského bol hlavným dôvodom malý trh a obmedzený počet domácich interpretov.

## Ceremónie

## Nominácie a výsledky ročníkov

## Referencie

Kategória:Slovenské hudobné ocenenia
Filiálka

**Filiálka** môže byť:
* oddelene umiestnená organizačná zložka podniku alebo inštitúcie bez právnej subjektivity, pozri pobočka
* v Katolíckej cirkvi: časť farnosti bez osobitnej samostatnej duchovnej správy, pozri filiálka (Katolícka cirkev)

## Referencie

## Pozri aj
* filiálny kostol